**5. NAPIREND**

**E L Ő T E R J E S Z T É S**

**Mindszentkálla Község Önkormányzata Képviselő-testületének**

**2016. november 23-i nyilvános ülésére.**

**Tárgy: A Köveskál Védőnői Szolgálat működési engedély ügye.**

Előterjesztő: Keszler Gyula polgármester

Előkészítette: Tóthné Titz Éva aljegyző

Jogszabállyal nem ellentétes.

előterjesztő dr .Szabó Tímea jegyző

Tisztelt Képviselő-testület!

Köveskáli Védőnői Szolgálat Köveskáli Székhellyel, Köveskál, Kővágóörs és Zánka telephellyel működik.

A működési engedélyt módosítani szükséges, mivel a Kővágóörsi telephely jelenlegi helyén megszűnik és új helyen kezdi meg működését.

Tekintettel erre a tényre a Járási vezető védőnő tájékoztatása szerint nem elegendő a jelenlegi hatályos működési engedélyt módosítani, telephely változás miatt a jelenlegi működési engedély visszavonását kell kérni a Védőnői Szolgálatra és új működési engedélyt kell kérni a feladat ellátására.

A Védőnői Szolgálat működési engedély kérelméhez mellékelni kell minden olyan iratot, amelyet az új működési engedély kiadásakor a jogszabály előír. (Az előírt tárgyi feltételekkel a települések telephelyei rendelkeznek)

Jogszabályi háttér:

- Az egészségügyi szolgáltatás gyakorlásának általános feltételeiről, valamint a működési engedélyezési eljárásról szóló 96/2003.(VII.15.) Kormányrendelet

- 49/2004. (V.21.) ESZCSM rendelet

- Az egészségügyi ellátással összefüggő fertőzések megelőzéséről, e tevékenységek szakmai minimumfeltételeiről és felügyeletéről szóló 20/2009.(VI.18.) EüM rendelet

A jogszabályok és feltételek ismeretében elkészítésre került az „Egészségügyi feladat ellátási megállapodás” tervezete, „Megbízási szerződés Iskola-egészségügyi ellátás védőnői feladatra” tervezete, melyet a testületeknek elfogadni szükséges.

A feladat ellátásához rendelkezni kell még egyéb szolgáltatási szerződésekkel, Köveskál telephelyre veszélyes anyag elszállítására vonatkozó hulladék szállítási szerződéssel, valamint a Kővágóörsi telephely vonatkozásában a méhnyakszűréshez szükséges szolgáltatási szerződéssel a Szolgáltató általi citopatológiai laboratóriumi vizsgálata, kiértékelése, valamint a leletek közlése a beküldő védőnők felé.

Ezen szerződések aláírására a feladatellátó Köveskál Község Önkormányzat polgármesterét szükséges felhatalmazni a Képviselő-testületeknek.

A jelenlegi hatályos működési engedélyhez képest az új működési engedélyre benyújtott kérelemben változik a:

* Kővágóörs telephely tanácsadó helye: 8254 Kővágóörs, Petőfi u. 2
* Zánkai telephelyen az iskola-egészségügyi védőnői feladatok ellátás ideje: minden hónap 1. és 3. szerdája 9.00 – 11.00 óra
* Zánka telephelyen az ellátási kör neve változott: Pápai Szakképzési Centrum Egry József Szakgimnáziuma, Szakközépiskolája és Kollégiuma
* Védőnő nevének változása: Madarászné Horváth Tímea
* Kővágóörsi telephelyen a védőnői feladat kiegészül: méhnyakszűrés ellátási feladattal.

Az előterjesztés mellékletét képezi a működési engedély kérelem „A”, „B”, ”D” lapjai.

A Köveskáli Védőnői Szolgálat Köveskál Székhellyel a következő településeken látja el feladatait:

Köveskál, Balatonhenye, Kékkút, Kővágóörs, Mindszentkálla, Monoszló, Szentbékkálla, valamint külön megbízási szerződés alapján Zánka közigazgatási terültén fekvő Pápai Szakképzési Centrum Egry József Szakgimnáziuma, Szakiskolája és Kollégiuma.

A Védőnői Szolgálat 3 telephelyet működtet:

1. 8274 Köveskál, Fő u. 25. Tanácsadó

Ellátási körzet: Köveskál, Mindszentkálla, Szentbékkálla, Balatonhenye, Monoszló közigazgatási területe

Köveskáli Közös Fenntartású Napközi-otthonos Óvoda

Tanácsadás ideje:

nők, várandós anyák, csecsemő, gyermek, ifjúsági tanácsadás: csütörtök 12.00 – 14.00 óra

1. 8254 Kővágóörs, Petőfi u. 2.

Ellátási körzet: Kővágóörs, Kékkút közigazgatási területe,

Kővágóörsi Napköziotthonos Óvoda

Tanácsadás ideje:

nők, várandós anyák részére: kedd 9.00 – 10.00 óráig

csecsemő, gyermek, ifjúsági tanácsadás: kedd 10.00 – 11.00 óráig

Ellátási körzet méhnyakszűrésre: Kővágóörs, Kékkút, Köveskál, Mindszentkálla, Szentbékkálla, Balatonhenye, Monoszló közigazgatási területe

Tanácsadás ideje: kedd 9.00 – 10.00 óráig

1. 8250 Zánka, Hrsz: 030/13

Ellátási körzet: Pápai Szakképzési Centrum Egry József Szakgimnáziuma, Szakközépiskolája és Kollégiuma

iskola-egészségügyi védőnői ellátás: minden hónap 1. és 3. szerda 9.00 – 11.00 óráig

Területi védőnő: Madarászné Horváth Tímea

alap nyilvántartási száma: 62993

működési nyilvántartási igazolványának a száma: 62993 (érvényesség ideje:2017.12.01.)

kamarai tagsági igazolványának a száma:S/09928/12

Rendelkezésre állási idő: a tanácsadások ideje.

Helyettes: Rózsa Gabriella, Zánka Védőnői szolgálat védőnője.

Ágazati azonosító kód: 190097619

Szakmakód: 7901

Szolgáltatási típus: 04

Ellátási forma: A1

Kérem a Tisztelt Képviselő-testületet, hogy az előterjesztés megvitatni és elfogadni szíveskedjenek.

**Határozati javaslat:**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2016. HATÁROZATA**

***a Köveskál Védőnői Szolgálat működési engedély kérelméről***

Mindszentkálla Község Önkormányzata Képviselő-testülete a Köveskál Védőnői Szolgálat működési engedély visszavonási kérelmét és egyúttal új működési engedély kérelem benyújtását, az egészségügyi feladat ellátási megállapodást, valamint a megbízási szerződést az iskola-egészségügyi védőnői feladatra az előterjesztés szerinti tartalommal elfogadja.

A Képviselő-testület felhatalmazza Köveskál Község Polgármesterét azzal, hogy valamennyi érintett önkormányzat képviselő-testületének kedvező döntése esetén kezdeményezze a területi ellátási kötelezettséggel rendelkező Védőnői Szolgálat működési engedélyének visszavonását, egyúttal új működési engedély kérelem benyújtását és finanszírozási szerződésének módosítását.

A Képviselő-testület felhatalmazza a Feladatellátó Köveskál Község Önkormányzat Polgármesterét, a működési engedély kérelem benyújtásához szükséges szolgáltatási szerződések aláírására.

Képviselő-testület megbízza a polgármestert azzal, hogy a szükséges intézkedéseket tegye meg.

Felelős: Keszler Gyula, polgármester

Határidő: 2016. november …...